**Raport për rezultatet e konsultimit publik**

1. **Titulli i draft aktit**

Për projektligjin “Për një shtesë në ligjin nr. 7905, datë 21.3.1995, ‘Kodi Procedurës Penale i Republikës së Shqipërisë’, të ndryshuar”

1. **Kohëzgjatja e konsultimeve**

Konsultimet paraprake: 1 muaj

Konsultimet në portalin e rregjistrit elektronik: 20 ditë pune

1. **Metoda e konsultimit**

-Metodat e konsultimit publik të përdorura si vijon:

a. Konsultimi në portalin “Rregjistri Elektronik për Njoftimet dhe konsultimet Publike” për periudhën **13.09.2022-10.10.2022**, gjatë së cilës nuk janë përcjellë komente.

-Aktivitetet e realizuara:

Projektligji si dhe relacioni shpjegues janë publikuar në RENJK ku çdo i interesuar është njohur me dokumentet përkatëse. Gjithashtu, institucionet me të cilat është kryer konsultimi janë njohur me këto dokumente përmes përcjelljes se tyre në rrugë zyrtare. Mbledhjet e kontributeve në kuadër të procesit të konsultimit dhe përmirësimit të përmbajtjes së projektligjit, janë përcjellë nga institucionet e interesuara nëpërmjet postës zyrtare drejtuar Ministrisë së Drejtësisë, në adresën postare të Ministrisë së Drejtësisë Bulevardi “Zogu I-rë”, Tiranë.

1. **Palët e interesit të përfshira**

Projektakti është përcjellë pranë institucioneve të interesuara me qëllim konsultimin e tij sa më gjithëpërfshirës si Ministria e Financave dhe Ekonomisë, Këshilli i Lartë Gjyqësor, Këshilli i Lartë i Prokurorisë, si dhe Prokuroria e Përgjithshme të cilat kanë përcjellë vlerësimet e tyre në rrugë zyrtare.

Hartimi projektligjit është realizuar nga grupi i punës të punës të ngritur me urdhër të Ministrit të Drejtësisë pas kryerjes së një analize dhe shqyrtimi të detajuar të legjisalcionit në fuqi dhe situatës praktike mbi zbatimin e institutit të gjykimit të shkurtuar, bazuar në procesin gjithëpërfshirës të Këshillimit Kombëtar për Shqipërinë. Nëpërmjet këti pyetësori drejtuar çdo shtetasi shqiptar, brenda dhe jashtë vendit, është marrë mendimin i qytetarëve mbi çështje me rëndësi strategjike për vendin, ekonominë, shoqërinë. Një ndër pyetjet drejtuar qytetarëve (pyetja numër 2) konsistonte në heqjen e së drejtës për përfitim të gjykimit të shkurtuar për autorët që kryejnë dhunë në familje dhe krime ndaj fëmijëve.

Projektligji nuk është hedhur për diskutim në tryeza me aktorë apo grupe të tjerë interesi, përveç institucioneve të pavarura, nisur nga fakti se dispozita e cila amendohet është një dispozitë teknike procedurale si dhe fakti se nisma është ndërmarrë bazuar në rezultatet e Këshillimit Kombëtar ku qytetarët i janë përgjigjur pozitivisht pyetjes nr. 2.

1. **Pasqyra e komenteve të pranuara me arsyetimin e komenteve të pranuara/ refuzuara**

|  |  |  |  |
| --- | --- | --- | --- |
| Për projektligjin “Për një shtesë në ligjin nr. 7905, datë 21.3.1995, ‘Kodi Procedurës Penale i Republikës së Shqipërisë’, të ndryshuar” | **KOMENTE** | **VENDIMI (I PRANUAR/I PRANUAR PJESËRISHT/I REFUZUAR)** | **VLERËSIMI** |
|  | Prokuroria e Përgjithshme me shkresën nr. 1191/1 prot., datë 26.09.2022 ka sugjeruar rivlerësimi i përmbajtjes së projektaktit për të qartësuar dhe individualizuar propozimin për nndryshimin e paragrafti të dytë të nenit 403 të Kodit të Procedurës Penale mbi garantimin e interesit më të lartë të fëmijëve, në rastin kur të miturit janë autorë të veprave penale, lidhur me të cilin janë dhënë shpjegimet dhe argumentet përkatëse me shkresën nr. 5096/1 prot. datë 24.10.2022. | Refuzuar | Ministria e Drejtësisë ka vlerësuar sugjerimin e Prokurorisë së Përgjithshme dhe ka dhënë shpjegimet dhe argumentet përkatëse me shkresën nr. 5096/1 prot. datë 24.10.2022.  Lidhur me sugjerimin e Prokurorisë së Përgjithshme vlerësohet se gjykimi i shkurtuar i parashikuar në Kodin e Procedurës Penale është një element procedural, fakultativ, që i vjen në ndihmë organeve të drejtësise për efekt të ekonomisë gjyqësore, por nuk duhet të ndikojë në vendimarrjen e gjykatës apo dhënien e drejtësisë efektive.  Gjykimi i shkurtuar është një hallkë procedurale në rastet kur i shërben realisht procesit dhe dhënies së drejtësisë ndërkohë që aktualisht, gjykimi i shkurtuar aplikohet në masë të gjerë për efekt të lehtësimit të dënimit që ka prej 1/3. Konkretisht, lidhur me nismën e ndërmarë, veprat penale ndaj fëmijëve, të cilët janë subjektet më vulnerabël dhe meritojnë mbrojtje maksimale, si dhe dhuna në familje janë kthyer në një fenomen shqetësues.  Rrjedhimisht, ndërmarrja e një nisme të tillë për përjashtimin nga zbatimi i gjykimit të shkurtuar për personat e akuzuar për vepra penale ndaj të fëmijëve dhe për dhunën në familje është një masë ligjore që i shërbën parandalimit të kriminalitetit dhe dhënies së një drejtësie efektive.  Lidhur me parimin e mbrojtjes së interesit më të lartë të fëmijës, në rastet kur i akuzuari është i mitur në konflikt me ligjin sqarohet se e drejta për gjykim të shkurtuar nuk është një e drejtë themelore, por një mjet procedural i cili në raste të caktuara mund të mos gjejë zbatim, por kjo nuk cënon procesin e rregullt gjyqësor në kuadër të garantimit të të drejtave themelore dhe procedurale.  Gjithashtu, sipas përkufizimit të dhënë në Kodin e Drejtësisë Penale për të Mitur “Interesi më i lartë i fëmijës” nënkupton të drejtën e fëmijës për të pasur një zhvillim të shëndetshëm fizik, mendor, moral, shpirtëror, social, si dhe për të gëzuar një jetë familjare e sociale të përshtatshme për fëmijën, gjë e cila nuk lidhet me aplikimin ose jo të gjykimit të shkurtuar. |
|  | Prokuroria e Përgjithshme me shkresën nr. 1191/3 prot., datë 20.12.2022 ka përcjellë koment lidhur me përmbajtjen e projektaktit mbi garantimin e interesit më të lartë të fëmijëve, në rastin kur të miturit janë autorë të veprave penale, për të cilat ndalohet gjykimi i shkurtuar. | Refuzuar | Ministria e Drejtësisë e trajtuar në mënyrë shteruese këtë çështje, duke theksuar se qëllimi mbi përjashtimin nga zbatimi i gjykimit të shkurtuar për personat që kryejnë vepra penale ndaj fëmijëve apo veprën penale të dhunës në familje është pikërisht mbrojtja e interesit të fëmijëve dhe mbrojtjes së familjes.  Veprat penale ndaj fëmijëve, të cilët janë subjektet më vulnerabël dhe meritojnë mbrojtje maksimale, si dhe dhuna në familje janë kthyer në një fenomen shqetësues.  Ndërmarrja e një nisme të tillë për përjashtimin nga zbatimi i gjykimit të shkurtuar për personat e akuzuar për vepra penale ndaj të fëmijëve dhe për dhunën në familje është një masë ligjore që i shërben parandalimit të kriminalitetit dhe dhënies së një drejtësie efektive.  Gjykimi i shkurtuar i parashikuar në Kodin e Procedurës Penale është një institut procedural, që i vjen në ndihmë organeve të drejtësisë për efekt të ekonomisë gjyqësore, por nuk duhet të ndikojë në vendimmarrjen e gjykatës apo dhënien e drejtësisë efektive. |